b'\n_START_ARTICLE_\nDuanwu\n_START_PARAGRAPH_\nDuanwu eller Drageb\xc3\xa5tfesten (kinesisk: \xe7\xab\xaf\xe5\x8d\x88\xe7\xaf\x80; pinyin: Du\xc4\x81nw\xc7\x94ji\xc3\xa9) faller p\xc3\xa5 den 5. dag i den 5. m\xc3\xa5ned i den tradisjonelle kinesiske kalender, og kalles derfor ogs\xc3\xa5 \xc2\xabdobbeltfemfesten\xc2\xbb. I den gregorianske kalender havner festen en gang i juni m\xc3\xa5ned, eller sent i mai. I 2014 vil den falle p\xc3\xa5 2. juni. _NEWLINE_Sammen med kinesisk nytt\xc3\xa5r og m\xc3\xa5nefesten er den en av Kinas tre viktigste tradisjonelle fester, og feires med s\xc3\xa6rlig styrke i S\xc3\xb8r-Kina._NEWLINE_Selv om opprinnelsen til festen er uklar, knyttes den vanligvis til en legende om fors\xc3\xb8ket p\xc3\xa5 \xc3\xa5 redde Qu Yuan fra drukningsd\xc3\xb8den. Dette var under De stridende rikers tid. P\xc3\xa5 grunn av den urett som var beg\xc3\xa5tt mot seg kastet han seg i elven  Miluo Jiang. Dagens feiring av Duanwu knytter an til denne hendelsen. _NEWLINE_Tre av de mest fremtredende aktiviteter til Duanwu er tilberedelse og spising av zongzi, drikking av xionghuangvin, drageb\xc3\xa5t-regattaer.'